Ιωάννα Χατζηλεοντή

Η Ιωάννα Χατζηλεοντή, γεννημένη στις 5 Ιανουαρίου 2002, είναι Ελληνίδα καλαθοσφαιρίστρια που αγωνίζεται στη θέση της φόργουορντ. Από το καλοκαίρι του 2024 είναι μέλος της ομάδας καλαθοσφαίρισης γυναικών του Παναθηναϊκού. Έχει αγωνιστεί σε όλες τις αναπτυξιακές εθνικές ομάδες της Ελλάδας και αποτελεί μέλος της Εθνικής Γυναικών.

 Βιογραφικά στοιχεία 
 Πρώτα χρόνια 
Κατάγεται από την Ικαρία από την πλευρά της μητέρας της. Στον χώρο της καλαθοσφαίρισης την εισήγαγε ο πατέρας της, ο οποίος ήταν καλαθοσφαιριστής στο παρελθόν. Περίπου στην ηλικία των έξι ετών, η οικογένειά της μετακόμισε στην Αθήνα. Η πρώτη της επαφή με το αγωνιστικό σκέλος της καλαθοσφαίρισης έγινε μέσω διοργάνωσης 3x3.«Ιωάννα Χατζηλεοντή: «Τίποτα δεν μπορεί να γίνει χωρίς σκληρή δουλειά»», συνέντευξη στον ιστότοπο AgapoToBasket.gr, 2 Μαρτίου 2020. Ανακτήθηκε 4 Ιουνίου 2025.

 Νεανική πορεία 
Αγωνίστηκε στις νεανικές ομάδες των Εσπερίδων, του Κρόνου Αγίου Δημητρίου, του Φάρου Κερατσινίου, του Πρωτέα Βούλας και του Γ.Σ. Ηλιούπολης.«Παναθηναϊκός: Το νέο αστέρι του τριφυλλιού, Ιωάννα Χατζηλεοντή», άρθρο στον ιστότοπο Sport24.gr, 26 Αυγούστου 2024. Ανακτήθηκε 4 Ιουνίου 2025. Το καλοκαίρι του 2017 αναδείχθηκε Πολυτιμότερη Παίκτρια (MVP) του Πανελλήνιου Πρωταθλήματος Κορασίδων, το οποίο διεξήχθη στη Νέα Ιωνία Μαγνησίας, εκπροσωπώντας τον Φάρο Κερατσινίου.«28ο Πανελλήνιο Κορασίδων: Η τελετή λήξης - MVP και πρώτη σκόρερ η Χατζηλεοντή», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 2 Ιουλίου 2017. Ανακτήθηκε 4 Ιουνίου 2025. Την άνοιξη του 2019, παίζοντας με τον Πρωτέα Βούλας, επιλέχθηκε στην κορυφαία πεντάδα του Πανελλήνιου Πρωταθλήματος Νεανίδων στην Αιδηψό,«Η τελετή λήξης στο Πανελλήνιο Νεανίδων - MVP η Μπουντούρη - Πρώτη σκόρερ η Δασκουλίδου», άρθρο στον ιστότοπο Tsiotras.blogspot.gr, 5 Μαΐου 2019. Ανακτήθηκε 4 Ιουνίου 2025. παρότι δεν αγωνίστηκε σε όλο το τουρνουά λόγω τραυματισμού. Την ίδια χρονιά κατέκτησε το χάλκινο μετάλλιο στο Παγκόσμιο Σχολικό Πρωτάθλημα με το 1ο Λύκειο Βούλας, επίδοση για την οποία η ομάδα της τιμήθηκε στα ετήσια βραβεία του Π.Σ.Α.Τ.

 Σπουδές και καριέρα στις Ηνωμένες Πολιτείες 
Το 2020 μετέβη στις Ηνωμένες Πολιτείες για σπουδές στον τομέα της ψυχολογίας,«Ιωάννα Χατζηλεοντή: “Ζήσε τη στιγμή”!», άρθρο στον ιστότοπο AllStarBasket.gr, 28 Μαΐου 2025. Ανακτήθηκε 4 Ιουνίου 2025. κατά την περίοδο της πανδημίας COVID-19.«Χατζηλεοντή: «Πρώτος στόχος για κάθε αθλητή να εκπροσωπεί την εθνική ομάδα»», άρθρο στον ιστότοπο SuperBasket.gr, 5 Ιουνίου 2024. Ανακτήθηκε 4 Ιουνίου 2025. Στο πλαίσιο του NCAA αγωνίστηκε αρχικά με το πανεπιστήμιο του Κάνσας  και στη συνέχεια με το Πίτσμπουργκ. Στην κολεγιακή της πορεία στις Η.Π.Α. κατέγραψε συνολικά 62 συμμετοχές με μέσους όρους 8,8 πόντους, 6,2 ριμπάουντ και 1,4 ασίστ ανά αγώνα.

 Διεθνής καριέρα 
Το 2018 αναδείχθηκε MVP στο Πανευρωπαϊκό Πρωτάθλημα Κορασίδων Β' Κατηγορίας που έλαβε χώρα στο Μαυροβούνιο.«Xατζηλεοντή: Θέλαμε την πρωτιά», άρθρο στον ιστότοπο AllStarBasket.gr, 26 Αυγούστου 2018. Ανακτήθηκε 4 Ιουνίου 2025. Συμμετείχε επίσης στις αντίστοιχες διοργανώσεις των ετών 2016 και 2017. Το 2019 αγωνίστηκε στο Πανευρωπαϊκό Πρωτάθλημα Νεανίδων Β' Κατηγορίας και το 2022 στο Πανευρωπαϊκό Πρωτάθλημα Νέων Γυναικών Β' Κατηγορίας. Το ντεμπούτο της με την  Εθνική Γυναικών πραγματοποιήθηκε τον Αύγουστο του 2019 σε διεθνές τουρνουά στην Κίνα. Συμμετείχε επιπλέον στις προκριματικές φάσεις του Ευρωμπάσκετ Γυναικών 2021 και 2025.Ιωάννα Χατζηλεοντή, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης. Ανακτήθηκε 4 Ιουνίου 2025.

 Επιστροφή στην Ευρώπη 
Το καλοκαίρι του 2024, μετά την ολοκλήρωση της κολεγιακής της πορείας, αποφάσισε να επιστρέψει στην Ευρώπη. Παρότι είχε έρθει σε κατ’ αρχήν συμφωνία με την ισπανική ομάδα Εστουντιάντες, υπέγραψε τελικά τον Αύγουστο συμβόλαιο με τον Παναθηναϊκό σε ηλικία 22 ετών. Ενδιαφέρον για την απόκτησή της είχε εκδηλώσει και ο Αθηναϊκός. Με τις «πράσινες» συμμετείχε για πρώτη φορά και στη διοργάνωση του EuroCup, συμμετέχοντας σε 6 αγώνες όπου σημείωσε 9,7 πόντους κατά μ.ό.Ioanna Chatzileonti, πληροφορίες στον επίσημο ιστότοπο του EuroCup για την περίοδο 2024-2025. Ανακτήθηκε 4 Ιουνίου 2025. Το καλοκαίρι του 2025 ανανέωσε τη συνεργασία της με την ομάδα.«Παναθηναϊκός: Και τη νέα σεζόν η Χατζηλεοντή», άρθρο στον ιστότοπο Gazzetta.gr, 3 Ιουνίου 2025. Ανακτήθηκε 4 Ιουνίου 2025.

 Παραπομπές 

 Εξωτερικοί σύνδεσμοι 

 Ιωάννα Χατζηλεοντή, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης. 
 Ioanna Chatzileonti, στατιστικά στον επίσημο ιστότοπο της FIBA. 
 Ioanna Chatzileonti, στατιστικά στον ιστότοπο EuroBasket.com. 
 Ioanna Chatzileonti, στατιστικά στον ιστότοπο ProBallers.com. 





Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Γ.Σ. Εσπερίδων Καλλιθέας
Κατηγορία:Καλαθοσφαιρίστριες Κρόνου Αγίου Δημητρίου
Κατηγορία:Καλαθοσφαιρίστριες Φάρου Κερατσινίου
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Ηλιούπολης
Κατηγορία:Καλαθοσφαιρίστριες NCAA
Κατηγορία:Καλαθοσφαιρίστριες Παναθηναϊκού
Κατηγορία:Σμολ φόργουορντ
Κατηγορία:Πάουερ φόργουορντ